
VARSTVO ČEŠENJ IN VIŠENJ
Na območju Celjske in Koroške regije so zgodnje sorte češenj na izpostavljenih legah v fenološki fazi stadija balona BBCH 59 - do začetka cvetenje BBCH 61. Pozne sorte češenj in višenj so v fenološki fazi zelenega popka BBCH 55 – 56.
Spremljajte fenološki razvoj. Svetujemo, da opravite prvo škropljenje proti cvetni moniliji, ko je odprtih 10 % cvetov. Ugodne pogoje za širjenje okužb v večjem obsegu ustvarja deževno in hladno vreme. V primeru deževnega vremena v času polnega cvetenje opravite še drugo škropljenje, ko začnejo odpadati prvi venčni listi.
Škropljenje češenj in višenj opravite z enim od pripravkov, ki so navedeni v preglednici. 
	Pripravek
	Odmerek (koncentracija)

	Luna experience
	0,2 L na 1 m višine krošnje/ha, najvišji dovoljen odmerek 0,6 L/ha

	Revyona
	1,8 L/ha

	Signum
	0,25 kg na 1 m višine krošnje/ha, najvišji dovoljen odmerek 0,75 kg/ha

	Zenby
	0,9 L/ha

	Duaxo koncentrat
	1,1 L na 1 m višine krošnje/ha, najvišji dovoljeni 3,3 L/ha.

	Amylo –X
	1,5 – 2,5 kg/ha


Pripravek na osnovi mikroorganizmov Amylo-X  ima dovoljenje za uporabo tudi v ekološki pridelavi. 
Samo za češnje so proti cvetni moniliji registrirani še pripravki, ki so navedeni v preglednici. 
	Pripravek
	Odmerek (koncentracija)

	Prolectus 
	330 g na 1 m višine krošnje/ha, najvišji dovoljen odmerek 1 kg/ha

	Switch 62,6 WG
	0,08%, najvišji dovoljen odmerek 1 kg/ha

	Teldor SC 500
	0,5L/ha na 1 m višine krošnje/ha, najvišji dovoljen odmerek 1,5 L/ha

	Libreto
	0,5 L/ha na 1 m višine, najvišji dovoljen odmerek 1,5 L/ha

	Serenade ASO
	8 L/ha


Pripravek na osnovi mikroorganizmov Serenade ASO ima dovoljenje za uporabo tudi v ekološki pridelavi. 

